  

**Testi oma teadmisi**

**Kas oskad internetis targalt käituda?**

1. **Kuidas levivad arvutiviirused?**
* E-maili teel
* Netis surfamise teel
* Sinu arvuti klaviatuuri kaudu
* Neid levitavad kurjategijad
1. **Sinu arvuti ekraanile ilmub kiri, millest sa aru ei saa. Mida peaksid tegema?**
* Jätkama oma tegevust, nagu midagi poleks juhtunud
* Klikkima OK või YES peal
* Küsima nõu õpetaja, vanemate, tuttava arvutispetsialisti käest
* Lõpetama interneti kasutamise
1. **Kui sulle on saadetud kahtlane e-mail, siis sa peaksid:**
* kirja mitte avama ja kohe selle kustutama
* kirja lahti tegema, et vaadata, kas seal on midagi huvitavat
* avama e-mailile lisatud manuse, kui see on kirjale lisatud
* saatma selle kirja edasi oma vanematele või õpetajale
1. **Sinu postkasti on saadetud ahelkiri, kus palutakse see edasi saata oma viiele sõbrale. Sa peaksid:**
* selle edastama viiele sõbrale
* selle edastama kümnele sõbrale
* selle ära kustutama
* vastama kirja saatjale, et ta sulle rohkem selliseid kirju ei saadaks
1. **Millal võid internetis oma telefoninumbri või koduse aadressi avaldada teistele?**
* alati
* kui keegi seda küsib
* kui mõni internetituttav seda teada tahab
* ainult siis, kui seda küsib keegi, keda ma tegelikult ka tunnen ja usaldan
1. **Nägid kogemata parooli, mille su sõber oli kirjutanud paberitükile. Mida peaksid tegema?**
* jätma selle meelde
* unustama selle parooli
* ütlema sõbrale, et nägid tema parooli ja soovitama tal teha uus parool
* ütlema parooli edasi teistele sõpradele
1. **Mis on netikett?**
* reeglid söögilauas käitumise kohta
* liikluseeskirjad
* juhised internetis käitumise kohta
* seadus interneti kohta
1. **Mida sa ei tohi internetis teha?**
* teisi kiusata
* infot otsida
* mänge mängida
* sõpradega juttu ajada

Õpetajale

Antud test on mõeldud 7-10aastastele.

Test sobib tunnis antud teadmiste kontrollimiseks ning õpitu kordamiseks. Õiged vastused tuleb kindlasti ühiselt ette lugeda.

Õiged vastused

1. Üle 90 % viirustest levitatakse e-maili teel
2. Kui sa millestki aru ei saa, siis küsi alati nõu õpetaja, vanemate või tuttava arvutispetsialisti käest.
3. Kahtlase e-mailid tuleb kustutad ilma neid avamata, sest need võivad sisaldada arvuti- viiruseid.
4. Sa ei peaks ahelkirju edasi saatma, sest need vaid ummistavad saaka kirjakasti ning võivad sisaldada viiruseid.
5. Internet tõmbab ligi pettureid- ole oma isikuandmete avaldamisega ettevaatlik. Anna oma telefoninumber vaid neile, keda sa tunned ka väljaspool internetti.
6. Õige on öelda sõbrale, et nägid tema parooli. Soovita tal kindlasti oma parool ära muuta ning edaspidi seda mitte üles kirjutada.
7. Netikett on reeglite kogumik, mis kirjeldab, kuidas internetis käituda. Netiketti järgides on nett ohutum koht.
8. Mitte kunagi ei tohi teisi kiusata- ei internetis ega väljaspool internetti.

Antud test on lühendatud ja mugandatud versioon. Autoriõigused kuuluvad Soome Infoturbepäeva projektile ja WSOYpro –le: <http://laste.arvutikaitse.ee/est/html/copyright.htm>.